**Poziv za obuke za nezaposlena lica – samozapošljavanje**

Opština Bač je započela sa realizacijom projekta **''Razvoj prilika za zapošljavanje i unapređenje zapošljivosti marginalizovanih grupa u Bačkoj – šansa za bolju budućnost’’** koji se sprovodi u okviru „Inicijative za inkluziju 3’’ programa „Inkluzija Roma i drugih marginalizovanih grupa u Srbiji”, a koji se finansira kroz program Nemačke razvojne saradnje.

Pomenuti projekat ima za cilj stvaranje preduslova za društvenu integraciju marginalizovanih društvenih grupa u opštini Bač i naseljima susednih opština kroz aktivno uključivanje na tržište rada, unapređenje njihovog socio-ekonomskog položaja i kvaliteta života.

Jedna od prvih aktivnosti na projektu je održavanje obuka u oblasti preduzetništva tj. kako započeti sopstveni posao, kako pripremiti biznis plan i kako finansirati i razvijati svoju poslovnu ideju. Sva lica koja budu zainteresovana za pokretanje sopstvenog biznisa na raspolaganju će imati i stručnu pomoć mentora koji će ih voditi kroz ceo proces osnivanja i vođenja firme.

**Svi polaznici obuka će biti u prilici da budu korisnici bespovratnih sredstava za nabavku opreme za potrebe obavljanja sopstvene delatnosti kroz meru generisanja prihoda.**

Ciljna grupa projekta su romska populacija, nisko kvalifikovane ili nekvalifikovane osobe, osobe sa invaliditetom, povratnici u skladu sa sporazumom o readmisiji, žene žrtve nasilja, nezaposlene žene starije od 50 godina, mladi do 30 godina starosti i ostale teže zapošljive kategorije stanovništva.

**Opština Bač ovim putem poziva sve zainteresovane da se prijave za učešće u obukama koje će biti organizovane u toku januara i februara 2022. godine.**

**Teme i oblasti obuka:**

* Upoznavanje polaznika sa osnovama preduzetništva
* Upoznavanje polaznika sa pravnim osnovom neophodnim za započinjanje i vođenje poslovanja
* Osposobljavanje polaznika za razvijanje biznis ideje i pisanje biznis plana
* Osposobljavanje polaznika za praćenje finansijske strane poslovanja
* Sticanje osnovnih znanja iz oblasti marketinga i prodaje
* Sticanje osnovnih znanja iz oblasti poreske politike koja se tiče započinjanja i vođenja poslovanja

**Trajanje programa obuke:** Ukupno trajanje programa obuke je pet dvodnevnih radionica u oblasti razvoja poslovanja i izrade poslovnog plana.

**Rok za prijave na obuke je 10.01.2022. godine**

**Svi zainteresovani mogu se prijaviti u Opštini Bač, u Kancelariji za lokalni ekonomski razvoj, tel. 021/60770-075 lokal 149, mobilni 064/8511916 il na mail:** **nikola.banjac@bac.rs**

**Ili Koordinatorki za romska pitanja na projektu, Vesni Petrović, na telefon: 069/1448824 ili na mail:** **nina.vpv@gmail.com**